62020CO0054_INF
Domstolens kendelse (Syvende Afdeling) af 21. december 2023 –Missir Mamachi di Lusignano mod Kommissionen
(Sag C-54/20 P-DEP)
»Fastsættelse af sagsomkostninger«
1.
Retslig procedure – sagsomkostninger – opgørelse – kompetent retsinstans i tilfælde af appel
(Rettens procesreglement, art. 133 og 170)
(jf. præmis 21 og 22)
2.
Retslig procedure – sagsomkostninger – opgørelse – sagsomkostninger, der kan kræves erstattet – nødvendige udgifter, som parterne har afholdt – begreb – salærer betalt af en part til dennes advokat – omfattet – forhold, der skal tages i betragtning med henblik på fastsættelsen
[Domstolens procesreglement, art. 144, litra b)]
(jf. præmis 28 og 30)
3.
Retslig procedure – sagsomkostninger – opgørelse – sagsomkostninger, der kan kræves erstattet – relevante kriterier – nødvendige udgifter med henblik på behandling af sagen om fastsættelse – omfattet
[Domstolens procesreglement, art. 144, litra b)]
(jf. præmis 31)
4.
Retslig procedure – sagsomkostninger – opgørelse – sagsomkostninger, der kan kræves erstattet – medvirken af flere advokater – ingen betydning – bedømmelse hovedsagelig under hensyn til det samlede antal arbejdstimer, der objektivt set forekommer nødvendige med henblik på sagens behandling – kriterier
[Domstolens procesreglement, art. 144, litra b)]
(jf. præmis 38-40 og 45)
5.
Retslig procedure – sagsomkostninger – opgørelse – sagsomkostninger, der kan kræves erstattet – nødvendige udgifter med henblik på sagens behandling – advokatsalærer, der vedrører en periode, der ligger efter den mundtlige forhandling for Domstolen – ikke omfattet
[Domstolens procesreglement, art. 144, litra b)]
(jf. præmis 42)
Konklusion
1)
Sag C-54/20 P-DEP hjemvises til Den Europæiske Unions Ret, for så vidt som den vedrører opgørelsen af de af Stefano Missir Mamachi di Lusignano og Maria Letizia Missir Mamachi di Lusignano afholdte omkostninger i forbindelse med sag T-502/16.
2)
De samlede sagsomkostninger, som Europa-Kommissionen i henhold til sag C-54/20 P skal erstatte Stefano Missir Mamachi di Lusignano og Maria Letizia Missir Mamachi di Lusignano, fastsættes til 18000 EUR med tillæg af morarenter til den sats, der anvendes af Den Europæiske Centralbank på primære refinansieringsoperationer, som er gældende den første dag i den måned, hvor beløbet forfalder til betaling, hvilket er datoen for forkyndelsen af denne kendelse, forhøjet med 3,5 procentpoint, at regne fra denne dato, og indtil der er sket fuld betaling af det samlede beløb.